Fîlmê bi kirdkî Govenda Alî û Zîn emşo saete 19:00 û 20:00 de  şaristananê Çewlîg, Amed, Mêrdîn û Êlihî yê Vakurê Kurdîstanî û Îstanbul de do bêro mojnayene.
Fîlmê Govenda Alî û Zîn Çewlîg de ame girewtene. Babeta fîlmî wina ya: Dayka Zîne semedê lajê xo yê ciwano ke kişîyayo wazena govendêka pîle ya veyve bikera. No waştişê Dayka Zîne sere de lajê ci yê pîlî Îsa pêro ferdanê keyeyî şaş keno.
Fîlmî verî Festîvala Fîlman a Îstanbulî û Dihokî de xelatî girewtbî. Senarîst û dîrektorê fîlmî Mehmet Alî Konar o.
Fîlm ewro nê salonan de yeno mojnayene:
Çewlîg: BÎFSAK Komeleya Kulubê Sînema û Fotografan  (19:00)
Amed: Sînemayê AVMyê N-Cityî, Rêzan (20:00)
Mêrdîn: Sînemaya Cinegoldî ya AVMyê Mardianî (20:00)
Êlih: Sînemayê AVMyê Petro Cityî, Taxa Gultepe (20:00)
Îstanbul: Merkezê Kulturê Fransizan, Taksîm (19:00)
